open-index/open-wikipedia-markdown huggingface dataset:
No Limit Soldiers

**No Limit Soldiers** (NLS) ta un grupo kriminal organisá i banda di kaya di Kòrsou. E ta impliká den aktividatnan manera trafikashon di droga, likidashon di persona i otro delitonan serio, tantu na Kòrsou, Sint Maarten komo na Hulanda.

## Origen
No Limit Soldiers a lanta den Koraal Specht, un bario pober na Willemstad, Kòrsou. Lider di e organisashon tabata Shurandy (Tyson) Quant ku su man drechi i asesor finansiero, Charlton Lake. Na novèmber 2020, Quant a wòrdu arestá na Dubai. Na aprel 2023 e lider suplente di NLS, Urvin Laurence (Nuto) Wawoe, a wòrdu arestá na Republika Dominikano. Ministerio Públiko di Kòrsou a pidi pa nan ekstradishon.

## Aktividatnan
E grupo ta  enbolbí den trafikashon di droga riba gran eskala na Hulanda, unda sèlnan di e banda a surgi bou di e komunidat afrokurasoleño. Miembronan di NLS, den kooperashon ku e sèlnan na Hulanda, a introdusí kokaina obtené via kontakto ku proveedor di droga na Colombia i Jamaica, den siudatnan grandi manera Rotterdam, Den Haag i Amsterdam. Djei nan a distribuí e droga na trafikantenan chikí.

Otro aktividat importante di e banda ta asesinato pa enkargo. E banda ta konosí pa opera eskuadronnan di sikario, kual tabata wòrdu usa pa eliminá gruponan rival den e trafikashon di droga, tantu na Kòrsou komo na Hulanda. 

NLS tambe ta tuma kontratonan pa likidashon di parte di gruponan kriminal for di Colombia i gruponan di baho mundu hulandes. E banda a wòrdu supuestamente relashoná ku kasonan di asesinato i ligá na e morto di Helmin Wiels, polítiko konosi di Kòrsou.

## Kasonan Themis
Bou di nòmber "Themis", polis di Sint Maarten, Kòrsou, Aruba i Recherche Samenwerkingsteam (RST) a lansa un investigashon koordiná riba e delitonan kometí último añanan na e islanan i na Hulanda. E investigashon tabata bou direkshon di Ministerio Públiko di Kòrsou i Sint Maarten.

Na ougùstus 2022, den e promé kaso di Themis, kuater sospechoso na Kòrsou a wòrdu sentensiá na kastigunan di prizon ku ta varia entre 14 aña i 21 luna, pa nan enbolbimentu den un organisashon kriminal i labamentu di plaka. Dos sospechoso a bai den apelashon.

Na 2025, Ministerio Públiko a pidi kastigu di bida largu kontra Urvin (Nuto) Wawoe, pa su enbolbimentu den dieskuater krimen, inkluyendo multiple asesinato, intento di asesinato, trafikashon di droga i partisipashon den un organisashon kriminal. Wawoe a nenga e akusashonnan i e ròl di lider di NLS.
Forsa di kompra

**Forsa di kompra** ta e kantidat di produkto i servisio ku por kumpra ku un kantidat di moneda. Por ehèmpel, si un hende a bai tienda ku un kantidat di moneda den añanan 1950, lo tabata posibel pa kumpra un kantidat mas grandi di artíkulo ku lo ta e kaso awe, indikando ku e moneda tabatin un forsa di kompra mas haltu den añanan 1950.

Si un hende su entrada monetario keda meskos, pero e nivel di preis aumentá, forsa di kompra ta baha. Inflashon no ta nifíka ku outomátikamente tin un bahada di forsa di kompra, komo ku e entrada por oumentá mas lihé ku e nivel di preis.

Tradishonalmente, forsa di kompra di sèn tabata depende grandemente di balor lokal di oro i plata, pero tambe disponibilidat i demanda di sierto bienes riba merkado. Awendia ta interkambia mayoria moneda moderno, manera dòler merikano, pa yega na nan balor.

EUROSTAT ta definí e standart di forsa di kompra (pps) komo un unidat monetario artifisial.

## Forsa di kompra segun Adam Smith
Manera Adam Smith a indiká, plaka ta duna un persona e kapasidat pa "manda" otro hasi trabou, pues forsa di kompra na un sierto grado ta un forma di poder riba otro hende, a lo ménos si nan ta dispuesto pa interkambiá nan labor òf bienes pa sèn.

Adam Smith a usa un ora di trabou komo un unidat di forsa di kompra, pues ta midi balor a base di e kantidat di ora di labor nesesario pa kumpra e prodúkto.

## Wak tambe
* Indeks di Big Mac
SV Atletico Santa Fe

**SV Atletico Santa Fe** of simplemente **Santa Fe** (oficialmente *Sport Vereniging Atletico Santa Fe*) ta un club di futbol Arubano di e bario di Meiveld y alrededor, incluyendo Rooi Afo y Pavia. Foi decada sesenta di siglo 20 el a hunga den e liga di Division Uno. Desde temporada 2022-2023 el a promove pa Division Honor.

## Historia
SV Atletico Santa Fe a ser funda na 1962 y ta conta cu alrededor di 100 miembro. Desde su fundacion su ekiponan a hunga den Division Uno. Despues di a inverti pa algun aña den nan ekiponan hubenil, ekipo U-17 y U-20 a titula campeon den e campeonatonan di temporada 2021-2022.  Dia 14 di mei 2022 den final di e playoff di Division Uno e team ta derota Unistars 4-2 y a marca historia birando campeon pa prome biaha. Cu esaki el a promove pa Division Honor desde temporada 2022-2023.

Presidente di e club ta Michella Steenvoorde-Laclé y entrenador ta Juan Mavarez. Su veld ta na Meiveld. Su colornan ta blauw y oranje.

## Lista di Honor
**[[Division Uno (Aruba)|Division Uno]]: 1**
* campeon na 2022

## Link externo
*Atletico Santa Fe, Soccerway.com
Boton

**Boton** ta un bario di Macuarima den region di Santa Cruz na Aruba. 

Na e sitio di Boton y principalmente e sero ta conoci pa e descubrimento di miles di cocolishi of piedra rondo, chikito y plat cu un buraco chikito meymey di cada un; no mas grandi cu un cen. E fichonan aki tabata traha na sitio y utilisa como hoya door di e poblacion indigeno. E artifactonan aki ya disparece ora e la bira moda pa muchanan traha cadena for di e fichonan aki.
Mangel Halto

**Mangel Halto** ta un luga y un playa na costa di Pos Chikito na Aruba. E ta conoci pa su mondi di mangel, unda tin tres especie di mangel: mangel cora, mangel blanco y mangel preto. E playa tin un largura di mas of menos 600 meter. E lama ta calmo, poco hundo y apropia pa practica e deporte di snorkel y kayak. 

Pafor di e costa di Mangel Halto tin un zona protehi cu desde 2019 ta forma parti di e Parke Marino Aruba. E zona aki ta cay bou maneho di Aruba Conservation Foundation.

Pariba di Mangel Halto ta situa e zona di naturalesa Spaans Lagoen.

## Galeria

File:Beach view Mangel Halto 11 37 39 459000.jpeg|Entrada di Mangel Halto
File:Beach view Mangel Halto 11 37 59 947000.jpeg|Playa cu bista pa laman
File:Beach view Mangel Halto.jpeg|Vegetacion di mangel
Rodgers Beach

**Rodgers Beach**, originalmente conoci como **Manzanilla**, ta un playa chikito den bahia di San Nicolas na Aruba. E ta situa west di Baby Beach despues di e bahia di Nanki den e zona di Sero Colorado. Rodgers Beach ta conoci pa su awa calmo y su ambiente priva, aunke ta trata di un playa publico. 

## Historia
Desde decada binti di siglo 20 Rodgers Beach tabata forma parti di Lago Colony, awendia conoci como Sero Colorado. Como parti di Lago Colony a construi den decada cinquenta e club "Aruba Esso Club" na costa di Nanki, net pazuid di Rodgers Beach.  E club tabata consisti di un restaurant, pista di baile, cinema, cancha di bowling y di stadion di baseball. Den e laguna tabatin un pier y algun cabana. Awendia gran parti di e edificio ta bandona cu solamente un negoshi di buceo ainda den operacion.

Rodgers Beach su nomber ta deriva di Capitan Robert Rodgers, kende tabata director di e refineria di petroli na San Nicolas durante su añanan inicial.

## Galeria

File:BNA-DIG-MEINERS-0054 - Seroe Colorado, Lago Colony - Lagoen, uitzicht over het lagoen, ongeveer 200 m afstand van bung 1 550207 c.jpg|Rodgers Beach di antaño
File:BNA-DIG-MEINERS-0412 - Seroe Colorado, Lago Colony - Rodgers Beach, surfboard race 800810 c.jpg|Windsurf na Rodgers Beach (1980) 
File:Beach in Seroe Colorado, Aruba Dutch Caribbean em 7 de setembro de 2003 - panoramio.jpg|Bista for di Rodgers Beach
File:Rodgers Beach.jpg|Playa di Rodgers Beach
Babijn

**Babijn** ta un bario di Ayo den region di Paradera na Aruba. E ta situa 3,5 kilometer oost di Oranjestad. E bario ta supuestamente carga e nomber di e frances Rene Babin, kende tabata residencia aki na 1779. Na 1970 a establece un planta pa excavacion di piedra den becindario di Babijn.
Hedwiges Maduro

**Hedwiges Eduard Martinus Maduro** (☆ 13 di febrüari 1985 na Almere) ta un ex-futbolista profesional y entrenador Hulandes. E tabata hunga usualmente como mediocampo. Desde juli 2023 e ta asistente-entrenador pa e prome ekipo masculino di Ajax. 

## Bida y carera
Hedwiges Maduro a nace na Hulanda di un tata Arubano y un mama di Corsou. Den su hubentud el a hunga pa ASC Waterwijk, Sporting Flevoland y Omniworld. Na 2004 el a cuminsa su carera profesional na Ajax. Despues te 2018 el a hunga seguidamente pa e clubnan Valencia, Sevilla, PAOK Saloniki, FC Groningen y Omonia Nicosia. 

Maduro a participa den seleccion nacional di Hulanda y a hunga 18 wega, incluyendo un wega contra Argentina durante de Copa Mundial 2006 na Alemania. 

Na april 2022 el a keda contrata como coach-asistente di e prome ekipo di FC Almere City. Desde medio 2020 caba e tabata fungi como entrenedor principal di Almere City-U21. Desde prome di juli 2023 el a wordo contrata como asistente di e entrenador di e prome ekipo masculino di Ajax. 

## Clubnan
### Como hungador

### Como entrenador

## Link externo
* Profil y datos di Hedwiges Maduro riba footballdatabase.com
Danilo Geerman

**Danilo Geerman** ta un artista visual Arubano. 

## Bida
Danilo Geerman a haya su prome lesnan di pintamento di Maritza Duarte na "Instituto Venezolano para la Cultura y Educacion" na 1986. Entre 1990 y 1991 el a continua su estudio na Academie Beeldende Kunsten Maastricht y entre 2002 y 2003 na Vrije Academie Den Haag. El a establece su mes na 2004 pa algun tempo na Hulanda y a biaha dor di Europa en busca di inspiracion.

Geerman ta specialisa den pinta cu oleo riba canvas, pero tambe sa uza otro medionan. El a desaroya un propio estilo surrealistico basa riba formanan caracteristico y particularmente soñolento. Den e exposicion *Tree of Life* na 2007 el a presenta su estilo surrealistico pa prome biaha.

Na 1986 Geerman a cuminsa exhibi su obranan den *Arte Popular*, un exposicion di grupo cu Instituto di Cultura tabata organisa anualmente den añanan ochenta y nobenta di siglo 20. Na 1988 el a cuminsa exhibi na Biblioteca Nacional Aruba; prome hunto cu Ephraim Britten y despues tambe solo. Durante su carera el a participa na mas di 26 exposicion colectivo, tanto na Aruba como na Hulanda. Gran mayoria di su exposicionnan solo a tuma luga na Aruba; mientras su exposicion *Transmutation* a keda exhibi tambe na Corsou. Na 1994 e tabata un di e iniciadornan di e asociacion di artistanan visual di Aruba. 

### Exposicion solo (selecta)
* 1994 - *Danilo '94*
* 1999 - *Memorianan Perplejo* (Aruba),
* 2000 - *The Same and the Other* (Aruba)
* 2007 - *Tree of Life* (aruba, su prome exhibicion cu estilo surrealistico), 
* 2008 - *Between Heaven & Earth* (aruba)
* 2011 - *Transmutation* (aruba, curcao 2011) (The Morning News, A very personal evolution for island artist Danilo Geerman explored in Transmutation, 23 juli 2011),
* 2013 - *Objects on Land* (Aruba)
* 2023 - *Daylight Dreamscapes* (Aruba)
Noah Harms

**Noah Lucho Harms** (☆ 5 di mei 1997 na Heerenveen, Hulanda) ta un futbolista Hulandes  y internacionalista cu e seleccion nacional di Aruba. Actualmente e ta hunga como defensor pa e club VV Zwaluwen na Hulanda.

## Bida y carera
Den futbol hubenil Harms a cuminsa hunga pa e clubnan VV Spijkenisse, ADO Den Haag, y Roda JC. Despues di a paro cortico el a pasa pa ASWH (2019), BVCB (2019-2020), y a bolbe Spijkenisse (2020-2021). Seguidamente el a hunga pa e ekipo di prome division di Hulanda, VV Nieuwenhoorn (2021-2022) y desde juli 2022 pa VV Zwaluwen.

## Seleccion nacional
Harms a debuta dia 22 di maart 2019 pa Aruba den e partido contra Saint Lucia terminando den un derota 3-2 durante e rond clasificatorio di e Liga Nacionnan di CONCACAF; sinembargo Aruba a sa di segura su luga den Liga B.

Dia 18 di november 2019 Harms ta anota su prome gol pa Aruba durante e partido di Liga Nacionnan di CONCACAF contra Antigua y Barbuda, cu a caba den derota 2-3. Tambe el a anota un gol en contra.

## Participacion den seleccion Arubano
Josh Gross

**Joshua Emilio Gross Santana** (☆ 15 di mei 1993 na Rotterdam), ta un futbolista Hulandes-Arubano y internacionalista cu e seleccion nacional di Aruba. Actualmente e ta hunga como mediocampo pa SV Dakota.

## Bida y carera
Gross a cuminsa hunga den club di futbol Dakota. Na Hulanda e ta hunga seguidamente pa e clubnan SHO (2013-2017), Spartaan '20 (2017-2018) y ASWH (2018-2019). Despues el a bolbe Dakota, interumpi solamente pa e periodo 2020-2021 ora el a hunga pa Asarums IF den e di dos division di futbol na Suecia.

## Seleccion nacional
Gross a debuta dia 9 di september 2018 den seleccion di Aruba durante e clasificatorio di e Liga Nacionnan di CONCACAF, cual partido a caba den victoria 3-1 contra Bermuda. 
Dia 22 di maart 2019 Gross ta anota su prome gol pa Aruba, pero e partido ta caba den derota 3-2 contra Saint Lucia.

## Participacion den seleccion Arubano
Katedral di Pietermaai

**Katedral di Pietermaai**, tambe konosi komo **Katedral Birgen di Santisimo Rosario**, ta un misa katóliko romano na Willemstad, Kòrsou, ku ta sirbi komo katedral di Obispado di Willemstad ku ta kubri e seis isla: Aruba, Boneiru, Kòrsou, Saba, Sint Eustatius i Sint Maarten. E katedral ta situá na Julianaplein 5 den bario di Pietermaai na Willemstad. 

E katedral a ser fundá na 1875 komo misa di parokia. E edifisio ta diseño di arkitekto Tollenaar, probablemente Anthonius Tollenaar. Despues di ponementu di e promé piedra e konstrukshon a topa ku hopi retraso, entre otro pa motibu di e orkan grandi dia 23 di sèptèmber 1877 y e fluktuashon den disponibilidat di fondo, obrero of material. E ta e promé misa ku a wòrdu konstruí pa e Orden di Dominikano na Kòrsou. Dia 20 di aprel 1882 e misa Birgen di Santisimo Rosario a wòrdu konsagrá pa monseñor Henricus van Ewijk. Su patrona ta La Birgen di Rosario. 

Na 1958 Katedral di Pietermaai a bira sede di obispo di Willemstad.

## Galeria

File:Collectie Nationaal Museum van Wereldculturen TM-60060847 De Heilige Rozenkranskerk, Pietermaai Willemstad Soublette et Fils (Fotostudio).jpg|Katedral di Pietermaai (entre 1890 i 1895)
File:Collectie Nationaal Museum van Wereldculturen TM-60060209 De Heilige Rozenkranskerk en het gebouw van de St. Jozefs Gezellen-Vereeniging, Pietermaai Willemstad Soublette et Fils (Fotostudio).jpg|E anterior misa improvisá na banda drechi di e katedral (entre 1890 i 1895)
Henricus van Ewijk

**Henricus Josephus Alexius van Ewijk** O.P. (☆ 17 di yüli 1827 na Wijk bij Duurstede, Hulanda - † 18 di mei 1886 na Kòrsou) tabata un religioso hulandes di inglesia katóliko romano i e di tres vikario apostóliko di Kòrsou.

Van Ewijk a drenta e Orden di Dominikano. Dia 28 di mei 1869 el a wòrdu nombrá vikario apostóliko di Kòrsou, siguí dia 8 di yüni e mesun aña komo obispu titular di Camachus. Su ordenashon komo obispu a tuma lugá dia 26 di yüli 1869.

Van Ewijk a okupá e funkshon di vikario te su fayesimentu na 1886.

## Mira tambe
* Lista di obispu di Willemstad
Lewis van der Veen Zeppenfeldt

**Lewis Jacob Thielen van der Veen Zeppenfeldt** O.P. (☆ 11 di òktober 1891 na Oranjestad - † 4 di yüli 1957 na Kòrsou) tabata un religioso antiano di iglesia katóliko romano. E tabata e promé arubano ku a bira pader i e promé pader arubano ku a bira obispu.

Van der Veen Zeppenfeldt a nase na Aruba, como yiu di Constancia Thielen i Lodewick van der Veen Zeppenfeldt. El a drenta e Orden Dominikano; su ordenashon komo saserdote a tuma lugá dia 15 di ougùstùs 1918 na Utrecht. Entre 1918 i 1924 e tabata activo komo kopastor of pastor nan varios parochia na Kòrsou, entre nan San Mateo, Santa Rosa i Janwé. Despues di traslada pa Aruba, e tabata pastor di parochia di Santa Cruz i Oranjestad. 

Dia 13 di yuli 1936 Van der Veen Zeppenfeldt ta wòrdu apuntá vikario provinsial, pa fungi komo hefe di e padernan dominikano di e mision na Kòrsou, bou kual tabata resorta tur e seis isla hulandes i e parti franses di e isla di Sint Maarten i e isla franses Sint Barth. Su nombrashon komo vikario apostóliko di Kòrsou i obispu titular di Acholla ta sigui dia 11 di novèmber 1948. Su ordenashon komo obispu a tuma lugá dia 30 di desèmber 1948. Na Aruba el a funda e parochianan di Paradera i Brasil i a konsagrá nan misanan.

Van der Veen Zeppenfeldt tabata vikario durante ocho aña. Dia 9 di desèmber 1956 el a bai ku emirato. El a fayesé dia 4 di yüli 1957 na edat di 65 aña den hospital Sehos na Otrobanda. Na 1949 el a wòrdu nombrá Kabayero (*Ridder*) den Orden di Leon Hulandes. 
  
## Mira tambe
* Lista di obispu di Willemstad
Edgar de Wahl

**Edgar de Wahl**, originalmente **Edgar von Wahl** (☆ 11 di ougùstùs 1867 na Olviopol, Imperio ruso - † 9 di mart 1948 na Tallinn), tabata un ofisial di marina estoniano i dosente di orígen aleman. E ta partikularmente konosí komo pionero di Esperanto i kreadó di e idioma ousiliar internashonal yamá "Occidental" òf "Interlingue".

El a studia na San Petersburgo i boluntariamente a kompleta servisio militar den Armada Imperial Ruso. Na 1894, el a muda pa Tallinn, unda el a biba kasi henter su bida. El a traha komo maestro di skol, dunando les na diferente skol di Tallinn. Promé i durante di e Promé Guera Mundial, tambe el tabata un konsehero di e siudat di Tallinn.

E tabata dediká su pasatempu na lingwístika; e no a studia esei i no tabata traha profeshonalmente komo lingwista. Su interes den idioma, i spesífikamente den idioma artifisial, a surgi ya den su tempu di estudio na San Petersburgo. El a kuminsá komo defensor di Volapük i despues el a bira enbolbí den Esperanto, siendo un di e promé esperantistanan. Sinembargo, den último dekada di siglo diesnuebe, el a kuminsá buska un idioma internashonal nobo ideal, loke na 1922 a resultá den su introdushon di un idioma yamá "Occidental" i en partikular, e publikashon di e revista "Kosmoglott", ku e intenshon di promové e idioma.

Ora el a resigná su oportunidat pa restablesé na Alemania na 1939, el a keda na Estonia i a wòrdu hibá pa e hospital sikiátriko di Seewald durante e okupashon aleman. Na 1945, mientras e tabata den un sanatorio, el a skapa di yu di deportashon i a muri aya na 1948.

Na 1949, e idioma ku el a krea a wòrdu renombrá komo "Interlingue", i ta ainda awendia konosí mas ku nada ku e nòmber ei.
Charles Austin Woodley

**Charles Austin Woodley** (☆ 1924- † 27 di novèmber 1980 na Sint Maarten) tabata un polítiko di Sint Eustatius. E tabata gezaghebber di Sint Eustatius di 1 di òktober 1975 te 26 di yanüari 1976 i di 23 di yüli 1976 te 23 di ougùstùs 1976.

## Bida
Woodley tabata hefe di sekshon na Senso di Sint Eustatius. Banda di esei el a okupá varios funshon polítiko durante un periodo di 30 aña, entre otro komo miembro di konseho insular, diputado di Kolegio Ehekutivo, presidente di Partido Demokrátiko di Sint Eustatius i gezaghebber. Di 1976 te 1980 e tabata tambe miembro di e Hunta di Komisario di Saba Bank Resources. 

Woodley tabata kasá ku Elaine Leader i huntu nan tabatin diesun yu, entre nan Julian Woodley, kende tambe a bira polítiko. Na 1984 e pier di Gallows Bay na Sint Eustatius a haya su nòmber *Charles Austin Woodley Pier*.
Woodley

**Woodley** por referi na:

## Hende

* Charles Austin Woodley (1924-1980), polítiko di Sint Eustatius
* Charles Woodley, polítiko di Sint Eustatius
* Ellis Woodley, minister di Enseñansa i Kultura di Antias Hulandes (1987-1990)
* Julian Woodley (1952), polítiko di Sint Eustatius
* Tina Woodley (1953), eks-bodybuilder i powerlifter di Sint Eustatius
Franklin van Gurp

**Franklin van Gurp** (☆ 26 di òktober 1995 na Sint Maarten), ta un pelotero profeshonal di Sint Maarten i internashonalista, formando parti di e tim nashonal di Reino Hulandes. E ta hunga den posishon di picher.

## Bida i karera
Franklin van Gurp a nase na Sint Maarten y na edat di nuebe aña a muda pa Republika Dominikano, pais natal di su mama. El a kuminsa hunga beisbòl den posishon di "catcher", pero a disidí pa kambia pa picher. Despues di kaba skol sekundario e ta muda pa Merka unda e ta partisipa den liga di "college beisbòl" komo studiante na Florida International University. Na 2017 e ta wòrdu gescout dor di San Francisco Giants, unda el a hunga tres temporada den amatur MLB. Despues el a hunga te 2021 pa e klup Seattle Mariners. Den temporada 2022 ela partisipa den Indy Ball i despues den e liga dominikano di winter. 

### Tim di Reino
Van Gurp a debutá den tim di Reino na 2019 durante e Premier 12 na Mexico. Na 2021 ela forma parti di e selekshon hulandes pa e torneo klasifikatorio pa weganan olímpiko na Mexico. Na 2023 e tabata e úniko pelotero di Sint Maarten ku a keda selekshoná pa World Baseball Classic.

## Link eksterno
*  Franklin van Gurp, Baseball reference
Lista di Gezaghebber di Sint Eustatius

Esaki ta un **lista di [[gezaghebber]] di [[Sint Eustatius]]**

*Te [[1 di aprel]] [[1983]] Sint Eustatius tabata resortá, huntu ku Saba i Sint Maarten, bou di e teritorio insular di [[Islariba]]. For di 1951 te 1983 un atministradó na Sint Eustatius tabata representá e gezaghebber di e [[Teritorio insular (Antias Hulandes)|teritorio insular]]. Desde 1983 te 2018 e título tabata gezaghebber of na [[ingles]] "lieutenant governor".*

## Entidat públiko Sint Eustatius
Esaki ta e **lista di [[gezaghebber]] di entidat públiko hulandes [[Sint Eustatius]]**

*Desde febrüari 2018 te aprel 2024 e gobièrnu di Sint Eustatius a wòrdu pasa temporalmente pa e komisario di gobièrnu, kende ta remplasa e [[Kolegio Ehekutivo|kolegio ehekutivo]] (gezaghebber i diputadonan) i e [[Konseho Insular|konseho insular]].*
Lista di Gezaghebber di Sint Maarten

Esaki ta un **lista di [[gezaghebber]] di e [[Teritorio insular (Antias Hulandes)|teritorio insular]] di [[Sint Maarten]]**
Lista di Gezaghebber di Aruba

Esaki ta un **lista di [[Gezaghebber]] di [[Aruba]]** komo un teritorio insular di Antias Hulandes (1951 - 1985). 

## Teritorio insular di Aruba
Eugene Kingsale

**Eugene Humphrey (Gene) Kingsale** (☆ 20 di augustus 1976 na Oranjestad) ta un pelotero profesional y atleta olimpico di Aruba. Den  MLB el a hunga pa Baltimore Orioles, Seattle Mariners, San Diego Padres y Detroit Tigers di 1996 te 2003. E ta bati cu ambos man (switch-hitter) y ta picha cu man drechi.

## Club
Dia 3 di september 1996 Kingsale a debuta den Liga Mayor Mericano pa  Baltimore Orioles, un club unda e tabata bou contract desde 1993 te 2001. El a marca historia como e prome pelotero Arubiano pa hunga den MLB, net 5 dia prome cu e debut di Calvin Maduro. Despues e ta sali pa Seattle Mariners (2001-2002), San Diego Padres (2002) y Detroit Tigers (2003). Despues di a hunga pa algun club di Liga Menor e ta muda pa Hulanda na 2005. Aki e ta hunga pa Almere'90 te ora el a keda severamente lesiona na 2007. Su re-entrada e ta haci na 2008 cu e club di division mayor, Neptunus.

## Team di Reino Hulandes
Kingsale ta haci su debut den e team nacional di Hulanda den preparacion pa e campeonato mundial di beisbol di 2003. Durante e campeonato e tabata un di e mihor bateadornan di e ekipo Hulandes. Durante e campeonato mundial di 2005 el a forma parti tambe di ekipo, cu a termina riba e di cuater luga. Durante e Weganan Olimpico di 2004 na Atenas Kingsale ta haci su debut olimpico. Mas despues e ta proclama como e mihor pelotero Europeo di e torneo. Desde e tempo ey e tabatin balor fiho pa e team nacional y a wordo selecciona tambe di nobo pa e Weganan Olimpico di 2008 na Peking. 

Durante e World Baseball Classic na 2009 Kingsale a bira e punto di atencion ora el a dal e punto cu a iguala pa Hulanda den di 10 inning y a sigui pa score e punto decisivo den e di dos partido contra e gigante den beisbol Republika Dominikano. Cu esaki Hulanda a gana 2-1 y a clasifica pa e di dos rond di e torneo. Den World Baseball Classic di 2023 Kingsale a fungi como first base coach pa e team di Reino.

## Honor
Pa su meritonan den beisbol Kingsale a keda condecora na 2003 como Cabayero (*Ridder*) den Orden di Oranje-Nassau. Na Aruba el a ricibi su medaya for di man di gobernador Olindo Koolman.
Partido Alternativa Real

**Partido Alternativa Real** (PAR), ántes konosí komo **Partido Antiá Restrukturá** te aña 2016, ta un partido polítiko na Kòrsou. E nòmber nobo a wòrdu introdusí a base di e kambio den e relashonnan estatal den Reino Hulandes riba dia 10 di òktober 2010. PAR ta e di dos partido mas grandi den Parlamento di Kòrsou, okupando kuater asiento desde e elekshon di 2021. 

E partido a wòrdu fundá na 1993 despues di e referèndum estatal unda e poblashon di Kòrsou den gran mayoria a ekspresá di ta na fabor di mantenshon i restrukturashon di Antias Hulandes.

## Partisipashon elektoral
Den e promé parlamento di Kòrsou, instituí na 2010 despues di e disolucion di Antia Hulandes, PAR tabata e partido mas grandi ku ocho asiento. 

## Organisashon
Lider di partido:
* 1994-2002: Miguel Pourier
* 2002-2006: Etienne Ys
* 2005-2013: Emily de Jongh-Elhage
* 2014-2017: Zita Jesus-Leito
* 2017-2022: Eugene Rhuggenaath
* 2022-presente: Quincy Girigorie
Presidente di partido:
* 2017-2018: Zita Jesus-Leito
* 2018-2022: Gerold Rach
* mart 2022-desèmber 2022: Eugene Rhuggenaath
* desèmber 2022- desèmber 2025: Michel Berry
* yanüari 2026 - presente: Aubrey Pasial

## Link eksterno
* Wepsait ofisial di PAR
Barcelona

**Barcelona** ta e di dos siudat mas grandi di Spaña. Solamente e kapital Madrid tin mas habitante. E ta situá den zona nortost di e pais na kosta mediteraneo. Barcelona ta e kapital di e region outónomo (*comunitat autònoma*) di Katalunia i di e provinsia Barcelona. E siudat tin un poblashon di 1.636.732 (2021) habitante i un superfisie di 101,4 km². Den e área metropolitano di Barcelona (siudat i su urbanisashon) ta biba 6.842.771 (2017) persona.

E siudat ta sede di dos di e universidatnan mas prestigioso di Spaña: e Universidat di Barcelona i Universidat di Pompeu Fabra.
Movementu Futuro Kòrsou

**Movementu Futuro Kòrsou** (MFK) ta un partido polítiko na Kòrsou. E partido a wòrdu fundá pa Gerrit Schotte na mei 2010. E ta un di e partidonan prinsipal den polítika na Kòrsou i e partido mas grandi desde 2021. Na 2025 el a marka historia elektoral komo e promé partido pa logra un mayoria apsoluto den Parlamento di Kòrsou.  

## Partisipashon elektoral
Den elekshon di dia 27 di ougùstùs 2010 MFK a bira e di dos partido, tras di PAR, den konseho insular di Kòrsou, kual dia 10 di òktober 2010 a bira Parlamento di Kòrsou. E partido a optené sinku di e bintiun asiento. 

Gerrit Schotte tabata lider di partido i lijsttrekker entre 2010 i 2020. Despues di su sentensia hudisial na 2018 a bira definitivo el a wòrdu sigui pa Gilmar Pisas. El a hiba e partido na nuebe asiento den elekshon di 2021.[2] Esaki a hasi MFK e partido di mas grandi, ku a sigui pa goberná den koalishon ku Partido Nashonal di Pueblo (PNP) bou di Gabinete-Pisas II. Na 2025, MFK a krese atrobe. Ku lider Pisas i di dos kandidato riba lista Javier Silvania, e partido a optené diestres di e bintiun asiento den parlamento.

## Link eksterno
*Wepsait ofisial
Anne Hutchinson

**Anne Hutchinson** (née **Marbury**; yüli 1591 - ougùstùs 1643) tabata un asesor spiritual Puritano, reformador religioso, i un parti importante den e Kontroversia Antinomiana ku a trese tremùn den e inkubadó Kolonia Massachusetts Bay for di 1636 te 1638. Su fuerte konvikshon religioso tabata kombatí ku e klérigo Puritano establesí na área di Boston i su popularidat i karisma a yudá krea un eskisma teológiko ku a amenasá e komunidat religioso Puritano na New England. Finalmente a yega na tribunal i a wòrdu kondená, i despues eksiliá for di e kolonia huntu ku hopi di su simpatisantenan.
Dies Mandamentu den teología katóliko

E **Dies Mandamentu** ta un seri di imperativo religioso i moral ku ta wòrdu rekonosé komo un fundeshi moral den algun di e religionnan Abrahámiko, inkluyendo e Iglesia Katóliko. Manera ta deskribí den e bukinan di testamento bieu 'Eksodo' i 'Deuteronomio', e mandamentunan ta forma parti di un konvenio ofresé pa Dios na e israelitanan pa liberá nan for di e sklabitut spiritual di piká. Segun e Katekismo di e Iglesia Katóliko - e eksposishon ofisial di e kreensianan kristian di e Iglesia Katóliko - e mandamentunan ta wòrdu konsiderá esensial pa bon salut spiritual i kresementu, i nan sirbi komo base pa enseñansa sosial katóliko. Segun *Katekismo*, e Iglesia a duna nan un lugá predominante den enseñansa di fe desde siglo sinku. Un repaso di e mandamentunan ta uno di e tipo di eksaminashon di konsiensia mas komún ku ta wòrdu yamá pa katóliko promé di risibí e sakramento di pénitensia.

Eskrituranan di mandamentu ta aparesé den skrituranan mas antiguo di Iglesia; katekismo ta bisa ku nan a "tuma un lugar prominente" den instrukshon di fe desde tempu di Agustin di Hipona (AD 354-430). Esta di instrukshon religioso ofisial pa Iglesia a sali promé biaha te na e Kuater Lateranense Konsilio na 1215; evidensia ta mustra ku e mandamentunan a wòrdu usá pa edukashon kristian den e periodo tempran di Iglesia i tambe durante Edat Medio. Un krítika di algun diosesa riba e falta di instrukshon den nan tabata basá riba esaki pa un di e krítikanan lansá kontra Iglesia pa reformadónan protestante. Despues di esaki, e promé katekismo pa tur di Iglesia na 1566 a duna "diskushon detayá di kada mandamentu", pero a duna mas enfasis na e siete sakramento. E katekismo mas aktual ta dediká un sekshon grandi pa interpretá kada un di e mandamentunan.

Konsenan di e Iglèsia tokante e mandamentunan ta basá hopi riba e Testamento Bieu i Nobo i tambe riba skrituranan di e promé padrenan di e Iglèsia. Den Testamento Nobo, Hesus a rekonesé nan valides i a instruí su disípulonan pa bai mas leu i pidi nan un derechura ku ta eksedé esnan di e eskribá i Fariséonan. Resumí pa Hesus den dos "Gran Komandamentonan" ku ta enseyá amor pa Dios i *amor pa prójimo*, nan ta instruí individuonan tokante nan relashon ku ambos. E promé tres mandamentu ta pidi reverensia i respet pa nòmber di Dios, observansia di e Dia di Señor i ta prohibí e adorashon di otro diosnan. E otro ta trata tokante relashonnan entre individuonan, manera entre mayó i yunan; nan ta inkluí prohibishonnan kontra mentira, huramentu, matamentu, adulterio i envidia.

## Bibliografia
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
Helmin Wiels

**Helmin Magno Wiels** (☆ 9 di desèmber 1958 na Westpunt – † 5 di mei 2013 na Willemstad) tabata un trahadó sosial, aktivista i polítiko yu di Kòrsou. E tabata e lider di e partido pro-independensia Pueblo Soberano (PS) i tabata miembro di Parlamento di Kòrsou di 2010 te su fayesimentu.

Wiels a wòrdu asesiná dia 5 di mei 2013 despues di a risibí menasanan por eskrito kontra su bida. Elvis Kuwas, un sikario di No Limit Soldiers ku a planea e asesinato, a wòrdu haya kulpabel di multiple asesinato (inkluso esun di Wiels) i a keda sentensiá na kadena perpetuo na ougùstùs 2014.
L. L. Zamenhof

**Ludwik Lejzer Zamenhof** (na polaco: *Ludwik Łazarz Zamenhof*), òf simplemente **L. L. Zamenhof** (☆ 15 di desèmber 1859 na Białystok, awendia Polonia pero na e tempo ei Imperio ruso- † 14 di aprel 1917 na Varsovia) tabata un médiko oftalmólogo, poliglòt i filólogo polako di orígen hudiu. E tabata kreadó di e Idioma artifisial ouksiliar, Esperanto.

Zamenhof tabata yu di Mordechai Mark Zamenhof i Rozalia Zofer. Su lenganan materno tabata ruso, yiddisch i polako (segun e biografonan A. Zakrzewski i E. Wiesenfeld) pero e tabata papia e idioma alemán perfektamente tambe. Mas despues el a siña franses, latin, griego, hebreo i ingles, ademas di su interes pa italiano, spaño i lituano. El a wòrdu nominá na 12 okashon pa e Premio Nobel di Pas. 

Na okashon di e konmemorashon di e sentenario di su fayesimentu na 2017 UNESCO a proklamá Zamenhof, huntu ku shen otro persona notabel, komo personalidat di mérito internashonal. Riba su fecha natal, 15 di desèmber, usuarionan di Esperanto ta selebra *"Dia di Zamenhof"*.  Un sin fin di kaya ta karga su nòmber.

## Literatura
* Aleksander Korĵenkov: *Homarano - La vivo, verkoj kaj ideoj de dro L.L. Zamenhof (Homarano - bida, obranan i ideanan di dr. L.L. Zamenhof)*, 2009 (promé edishon), 320 pag., Kaliningrad, editorial Sezonoj, ISBN 978-609-95087-0-2
Otto Jespersen

**Otto Jespersen** (☆ 16 di aprel 1860 na Randers, Dinamarka - † 30 di aprel 1943 na Kopenhagen) tabata un lingwista i filólogo danes.

## Karera
Jespersen a nase na Jutland i a studia fonétika i gramátika na Paris, Berlin, Leipzig i London, kual a dun'e un formashon amplio i sólido.

Huntu ku Paul Passy, el a funda Asosiashon Fonétiko Internashonal. E tabata defensor di e desaroyo di lenganan ousiliar internashonal. Na 1907, el a partisipa den kreashon di Ido i na 1928 e mes a krea Novial, un lenga ousiliar kreá pa mehorá Ido. Tambe, el a partisipa i kooperá den e  elaborashon di Interlingua.

Na 1890, el a propone un método direkto pa enseñansa di idioma, basá riba su propio eksperensia komo studiante, pionero den renová e metodologia didáktiko pa enseñansa pa ku un di dos idioma..

Jespersen tabata profesor di idioma ingles na Universidat di Copenhagen di 1893 te 1925.

El a partisipá aktivamente den tur debate ku lingwístika a desaroya den su tempu, konvertiendo su mes den un di e pilarnan pa ku e prinsipionan sientífiko di lingwístika moderno. El a antisipá e noshon di fonema i a inventá un sistema di transkripshon fonétiko.

El a opone algun di e ideanan básiko di Ferdinand de Saussure, manera e distinshon entre diakronia i sinkronia òf entre idioma i papiamentu.
Marvelyne Wiels

**Marvelyne Wiels** (☆ 15 di mei 1963 na Kòrsou) ta un polítiko di Kòrsou i tabata minister plenipotensiario di Kòrsou na Den Haag di 2013 te 2016. 

## Bida
Marvelyne Wiels ta ruman muhé di e polítiko Helmin Wiels ku a wòrdu asesiná na 2013. E tabata alumno di dr. Martin Luther Kingschool na Willemstad i a studia na De Haagse Hogeschool na Den Haag. El a traha internashonalmente den sektor hotelero i despues a bai traha pa e banko ABN Amro desde 1988 te 2011. Djei el a lanta un compania di consultancy na Kòrsou. Dia 7 di yüni el a wòrdu nombrá minister plenipotensiario di Kòrsou, representando Pueblo Soberano. E tabata susesor di Roy Pieters. Wiels a okupá e funshon durante gabinete Asjes sigui pa e dos gabinete Whiteman i a retirá 23 di desèmber 2016. Despues di e formashon di gabinete Koeiman a nombra Eunice Eisden komo susesor di Wiels pa okupá e funshon di minister plenipotensiario.

## Kontroversia
Na november 2013 a lanta un diskushon ront Marvelyne Wiels pa motibu di su uso di un título akadémiko ku e no tabata poseé i algun eror den su kuríkulo. Tokante esaki Parlamento di Kòrsou a hasi pregunta na promé minister Ivar Asjes kende tabata karga e reponsabilidat polítiko. Ademas Wiels a wòrdu akusá di nepotismo, pa e echo ku el a ofresé kontrat temporario na su yu muhé, yu di un eks-minister i varios amigu. Den tur kaso no a sigui e prosedura usual pa solisita, segun empleadonan di Kas di Kòrsou. Tambe tabatin buya pa motibu di e retiro di un trahadó di Kas di Kòrsou i e pregunta si mester renoba Kas di Kòrsou si òf no. Mas aleu algun empleado di Kas di Kòrsou a entrega keho na e kolegio pa protekshon di datonan personal (*College bescherming persoonsgegevens*). Nan tabata di opinion ku a violá nan privasidat komo ku kada yamada telefóniko tabata wòrdu grabá i tur email kopiá i archivá. Ombudsman di Kòrsou, kende a investigá e funshonamentu di Wiels, a publiká su raport dia 30 di yüni 2015. E resultado di e raport tabata krítiko; entre otro riba ocho punto e kondukta di Wiels a wòrdu kalifiká komo inapropiá.

## Link eksterno
* Marvelyne Wiels riba vertegenwoordigingcuracao.nl
Alexander Gode

**Alexander Gottfried Friedrich Gode-von Aesch** (☆ 30 di òktober 1906 na Bremen - † 10 di ougùstùs 1970 na Mount Kisco, New York) tabata un lingwista i traduktor merikano, i e motor tras di e kreashon di e idioma ousiliar Interlingua.

## Biografia
Nasí di un tata aleman i un mama suiso, Gode a studiá na Universidat di Vienna i na Universidat di Paris promé ku el a sali pa Merka i a bira merikano na 1927. El a traha komo instruktor na Universidat di Chicago i tambe na Universidat Columbia, unda el a risibí su doktorado den estudionan germániko na 1939.

Gode tabata envolví ku "International Auxiliary Language Association" (IALA) desde 1933, sporádikamente na prinsipio. Na 1936 IALA a kuminsá ku desaroyo di un idioma ousiliar internashonal nobo i na 1939 a kontratá Gode pa yuda den e trabou aki. Despues ku André Martinet a bin pa dirigi e investigashon na 1946, e puntonan di bista di nan dos tabata bòks, komo ku Gode tabata opina ku Martinet tabata trata di skematisá di mas e idioma nobo, mesklando esaki ku Occidental. Gode no tabata mira e nesesidat pa inventá un idioma, komo un produkto di un diseño a-priori. Na su lugá, e i e anterior direktor di investigashon, Ezra Clark Stillman, tabata kièr registrá e vokabulario internashonal ku segun nan ya tabata eksistí. Esaki lo i a wòrdu realisá, promé ku Martinet, dor di ekstrae i modifika sistemátikamente palabranan for di e idiomanan di kontrol eksistente den tal manera ku nan por a ser mirá komo dialektonan di un idioma komún, ku nan propio peculiaridatnan. Ora Martinet a retirá na 1948 pa motibu di un diskushon salarial, Gode a tuma e liderazgo over i a haya outoridat total pa implementa di e vishon aki. E resultado tabata Interlingua; e dikshonario i gramátika di e idioma a keda publiká na 1951.

Na 1953, e rol di IALA a keda asumí pa Interlingua Division di Servisio Sientifiko, i Gode a bira e direktor di e division aki. Su envolvimentu ku Interlingua dor di tradukshon di tekstonan siéntifiko i médiko na e idioma aki, a kontinua te su fayesimentu. El a keda premiá pa esaki dor di American Medical Writers Association i International Federation of Translators.

Gode tabata ko-fundadó y e di promé presidente di Asosiashon di Traduktornan merikano (ATA) (1960-1963). Na su honor, e organisashon aki ta otorgá e *Medaya Alexander Gode* pa servisio sobresaliente na profesionnan di tradukshon y interpretashon".

Alexander Gode a fayesé di kanser den hospital na edat di 63 aña. El a laga atras su dos yu di su promé matrimonio, su di dos esposa Alison, i nan dos yu. 

## Publikashonnan selektá
### Obra akadémiko
* 
* 
* 
* 
* 
* 
* 
* 
* 
* 
* 
* 

### Tradukshon
* 
* 
* 
* 
* 
* .

## Mira tambe
* Interlingua
* Idioma artifisial
Esperanto

**Esperanto** ta e idioma artifisial internashonal ousiliar mas ampliamente papiá na mundu. E idioma a wòrdu kreá na 1887 pa L. L. Zamenhof, un oftalmólogo hudiu basá na Varsovia. Su meta tabata pa introdusí den komunikashon internashonal un di dos idioma universal òf "e idioma internashonal" (*la Lingvo Internacia*). Zamenhof su promé buki di e idioma ta "Idioma Internashonal di Doktor Esperanto" (Esperanto: *Unua Libro*), ku el a publiká bou di e seudónimo, Doktoro Esperanto. Pioneronan di e idioma a gusta e nòmber Esperanto i a us’é pa deskribí su idioma. Nifikashon di e palabra *esperanto* ta "un hende ku tin speransa".
Centre de documentation et d'étude sur la langue internationale

E ***Centre de documentation et d'étude sur la langue internationale*** (CDELI; Papiamentu: *Sentro di Dokumentashon i Estudio pa Idioma Internashonal*) na La Chaux-de-Fonds, Suisa, a wòrdu fundá na 1967 pa Claude Gacond. E ta representa e sekshon prinsipal di e biblioteka di e siudat, konsistiendo di mas ku 20.000 obra bibliográfiko. Interlingwístikamente neutral (pesei e nòmber "la langue internationale"), CDELI tin komo meta pa preservá dokumentonan den i tokante tur tipo di idioma konstruí: ademas di buki i revistanan di Esperanto, e tin e kolekshon mas amplio di material tokante Volapük i Interlingue, entre otro idiomanan.

## Link eksterno
* UEA-Vikio: Switzerland
* CDELI (français)
* CDELI (esperanto)
* CDELI (www.cdeli.org)
Volapük

**Volapük** ("Idioma di Mundu") ta un idioma konstruí kreá entre 1879 i 1880 pa Johann Martin Schleyer, un saserdote katóliko na Baden, Alemania, kende tabata kere ku Dios a bisa den su soño pa krea un idioma internashonal. Konosí komo e promé idioma ousiliar internashonal di mayor importansia, e gramátika ta derivá di idiomanan oropeo i e vokabulario ta mayormente di orígen ingles (ku algun palabra di alemán i franses). Sinembargo, e raísnan a wòrdu asina distorsioná ku no por rekonosé esakinan.

Konvenshonnan di Volapük a tuma lugá na 1884 (Friedrichshafen), 1887 (München) i 1889 (Paris). E promé dos konvenshonnan a yega di usa aleman, i e último konferensia a wòrdu tene únikamente na Volapük. Na 1889, tabatin mas o ménos 283 klup, 25 revista tokante òf den Volapük, i 316 buki den 25 idioma; na e momento aki e idioma a bisa ku tabatin kasi un mion di siguidónan. Sinembargo, entre fin di siglo 19 i kuminsamentu di siglo 20 Volapük a wòrdu mas bien hala un banda pa Esperanto.

## Ehèmpel
### Pater Noster den Volapük
As Aventuras de Gui & Estopa

**As Aventuras de Gui & Estopa** (na papiamentu: **E aventuranan di Gui & Estopa**) ta un seri animá brasileño, kreá dor di Mariana Caltabiano pa Cartoon Network Brasil na 2009.

## Personahenan

* **Gui "Iguinho"** (bos di Mariana Caltabiano) un hoben kacho di rasa West Highland White Terrier i e  protagonista di e seri.
* **Estopa** (bos di Eduardo Jardim) un kacho gordo blou i e mihó amigu di Gui.
* **Cróquete Spaniel** (bos di Mariana Caltabiano) un kacho maron di rasa Cocker spaniel ingles i e amiga di Gui.
* **Pitiburro** (bos di Eduardo Jardim) un kacho di rasa Pit bull i e amigu i rival di Gui.
* **Dona Iguilda** (bos di Mariana Caltabiano) un kacho di rasa West Highland White Terrier i e mama di Gui.
* **Fifivelinha** (bos di Mariana Caltabiano) un mucha muhé ku e kabei lila.
* **Ribaldo "Riba"** (bos di Arly Cardoso) un raton ku un  karson blou.
* **Róquete Spaniel** (bos di Mariana Caltabiano) un kacho frances di rasa Spaniel i e primu di Cróquete.
* **Professora Jararaca** (bos di Ricardo Aidar) un kolebra Jararaca.
* **Pitibela** un kacho di rasa Pit bull i e amiga di Pitiburro.
* **Pitbalinha** un kacho chikitu di rasa Pit bull i e ruman hòmber chikitu di Pitiburro.
* **Jaiminho** un porko alumno.
* **Nerdson** (bos di Eduardo Jardim) e bisiña di Gui.
* **Irmãozão** un kacho grandi i fuerte.
* **Justin Bibelô** un para hel.
* **Lívia** (bos di Mariana Caltabiano) un kacho alumno.
* **Birdy** un para korá.
* **Jack Pé D'Curry** un kacho frances ros.
* **Bisa** un kacho bieu i e bisawela di Gui.

## Link eksterno
* 
*
Davy Bisslik

**Davy Rolando Bisslik** (☆ 26 di maart 1982 na Savaneta) ta un ex-landado y atleta olimpico di Aruba. Representando Aruba el a competi den Weganan Olimpico di Zomer di 2000 na Sydney (Australia) y 2004 na Atenas, (Grecia).

## Bida
Davy Bisslik a nace dia 26 di maart 1983 na Aruba como yiu di Roly Bisslik, ex-landado cu tabata e prome Arubiano pa landa di Venezuela pa Aruba. E tabata competi den club di landamento Aruba Dolphins. Despues di caba Colegio Arubano Bisslik a bay studia tecnologia di computer na The College of New Jersey (TCNJ) na Merca. E tabata competi pa TCNJ, clasificando pa e campeonato di National Collegiate Athletic Association (NCAA) na Atlanta y Missouri.  Na 2003 e ta gana e premio "All-American" den 200-yarda estilo liber relieve y seis premio "All-Conference".

Bisslik a representa Aruba na Weganan Olimpico di Zomer di 2000 na Sydney, unda e tabata un di e dos prome landadonan olimpico di Aruba, banda di Roshendra Vrolijk. Na 2004 el a bolbe representa Aruba na e Weganan Olimpico na Atenas y a keda elimina den ronda preliminario di 100 meter estilo mariposa. Na 2001 y 2003 el a representa Aruba na e Campeonatonan Mundial y na 2003 na e Weganan Panamericano.

Despues cu Bisslik a muda pa Hulanda e tabata landa pa e club Luctor na Zeeland (Hulanda), unda el a anota un tempo record riba 200 meter estilo mariposa na 2007.

Pa recauda fondo pa 'Koningin Wilhelmina Fonds' Davy Bisslik a landa dia 11 di november 2018 den un tempo di 10:20:12 30 km den grupo di Piedras Negras (estado Falcón) na Venezuela pa Aruba, ripitiendo e e hazaña di su tata. 

## Mira tambe
* Aruba na Weganan Olimpico
* Aruba na Weganan Panamericano
Miss Kòrsou

**Miss Kòrsou** of **Miss Curaçao** ta e konkurso nashonal di beyesa pa hende muhé na Kòrsou. 

## Historia
E sertamen a kuminsa na 1962 i tin komo meta pa manda representantenan di Kòrsou partisipa den sertamennan internashonal, manera Miss Mundo i Miss Universo. E ganadó di Miss Universo Kòrsou ta representa e isla na Miss Universo. Por surgi insidentalmente e situashon, ora e ganadó no tin e edat rekeri, ku ta manda e runner-up pa partisipa na Miss Universo. Entre e total di 54 representante di e isla na Miss Universo te aña 2023, shete a klasifiká komo semi-humfinalista.

E promé organisadó di e sertamen tabata Curaçao Youth Beauty Contest Organization (CYBECO). Entre 1997 i 2006 Sheida Wever, eks-Miss Kòrsou na 1985 kende a kompeti den Miss Universo na 1985, a organisa e sertamen nashonal di Korsou i tabata direktor nashonal pa tanto Miss Mundo komo Miss Universo. Desde 2006 Curaçao Tourism Board tin e frankisia di Miss Universo i kada aña ta solisita oferta pa selektá kende lo organisa e sertamen di beyesa Miss Kòrsou Universo. Na 2007 i 2008 esaki a wòrdu organisá pa Sanjess Promotions bou direkshon di Jearmeane Colastica. Na 2008, Curaçao Beauty Organization di Aubrey America ta wordu selekta pa huntu ku Hart & Private Productions organisa e konkurso. Na 2018 Curaçao Beauty Pageant Committee ta atkeri e frankisia di Miss Universo huntu ku Miss World, Miss International i Miss Earth. Di otro banda e organisadónan di Miss Kòrsou no ta lazonan ku e konkursonan Señorita Kòrsou òf Miss International Curaçao.

## Organisashonnan na Kòrsou lisensiá pa Miss Universo
*Curaçao Youth Beauty Contest Organization (CYBECO) (1963—1984)
*Curaçao Youth Beauty Contest Organization (CYBECO), bou di Richard John Isa (1985—1996)
*Sheida Wever (1997—2005)
*Curacao Tourism Board (2006) 
*Sanjess Promotion, bou di Jearmeane Colastica (2007) 
*Curacao Beauty, bou di Aubrey America (2008—2012)
*Coridja Stars Productions, bou di Corinne Djaoen-Genaro (2013—2017)
*Curacao BP Committee, bou di Ayshel Maria (2018—presente)

## Ganadó
Aki ta sigui un lista di e partisipantenan ganadó di e sertamen di Miss Kòrsou:

## Link eksterno
* coridjastars.com
* Miss Curaçao Official
Wensly Francisco

**Wensly Luciano Francisco** (☆ 25 di yüli 1980 na Kòrsou) ta un periodista hulandes-kurasoleño i produktor di programa i dokumental.

## Biografia
Francisco a nase na Willemstad i a lanta den bario di Santa Maria. Fin di añanan 1980 su mama ta disidí di muda kune pa Hulanda. Na edat di 18 aña Francisco ta bandoná su estudio MBO i ta ingresá den ehérsito. Einan e ta haya chens pa desaroyá su mes riba tereno di konta storia. 

Banda di su trabou komo militar Francisco ta kuminsa na 2002 pa produsí pelíkula kortiko pa WatNou TV, e planta di televishon lokal di Tilburg. E tabata un di e kuater kofundadó di e ekipo di reportero di Tilburg, Young Freelance Reporters (YFR). Na 2005 e ta pasa pa e plataforma Spuiten en Slikken di BNNVARA trahando reportahenan, pero ta stop despues di un temporada pa dediká su mes na trahamentu di dokumental. Na 2010 e ta produsí "Zonen zonder vaders", un dokumental den kual e ta buska su tata biológiko despues di 30 aña. E dokumental finalmente a sirbi komo base pa un seri di sinku episodio diferente ku a wòrdu bendi na 5 pais. Durante su karera militar Francisco e risibí varios distinshon, entre otro un medaya di brons pa 12,5 aña servisio. Na mei 2013 el a bandona e ehérsito despues di 13 aña pa traha fultaim na BNNVARA.

Francisco a traha dokumental riba un variedat di tema, inkluso temanan relashona ku su isla natal. Pa e programa Zembla el a traha, bou di Manon Blaas komo redaktor i Erwin Otten komo direktor, e dokumental *Stikken in het paradijs* tokante PDVSA, e refineria masha venenoso na Kòrsou. Poko despues el a produsi *Blank is beter* tokante e uso di kò'i pa blikia kueru bou hende di koló. Na 2020 Francisco a traha e seri *Rauw Curaçao* tokante e impakto di COVID-19 na Kòrsou. Komo produser di dokumentalnan na IDTV Francisco a inventá i desaroyá e dokumental pa Zwart Omroep titulá *Homerun Curaçao* tokante e streanan di beisbòl yu di Kòrsou, ku ta domina den MLB na Merka. E dokumental a wòrdu strená den 2023. Na aprel 2025 su dokumental *All Inclusive Curaçao* tokante akseptashon di homoseksualidat na Kòrsou a wòrdu strená na televishon hulandes.

Francisco ta direktor kreativo na "Het Huis van Asporaat" (HHvA) desde aprel 2022, unda e ta desaroyá pelíkula, seri i dokumentalnan pa entre otro Netflix, Amazon, Videoland i NPO. 

Na oktober 2022 a sali publiká su promé buki titulá *Rust*, un novela basá parsialmente riba su hubentut na Tilburg.

Wensly Francisco ta tata di dos yu muhé.